Flossie Donnelly

Flossie Donnelly (alizaliwa 2007) ni mwanamazingira wa baharini kutoka Eire. Akiwa mwanafunzi wa shule ya sekondari, Donnelly alikuwa wa kwanza kuleta vyombo vya baharini nchini Eire, baada ya kupata fedha ya manunuzi ya vifaa viwili vinavyoondoa takataka za plastiki kutoka kwenye maji. Hivi karibuni alionekana kwenye chombo cha habari cha RTE akitangaza kazi yake.

 Maisha 
Donnelly alikulia sehemu inayoitwa Sandycove inayopatikana Co Dublin. Uanaharakati wake ulianza kwa mara ya kwanza katika safari ya familia kwenda Uthai alipokuwa na umri wa miaka minane. Alipokuwa likizoni, alishangazwa na kiasi cha uchafuzi wa plastiki alichokiona kwenye fukwe alizotembelea. Alitumia muda mwingi katika safari hiyo akikusanya takataka kutoka baharini na kuzirudisha kwenye hoteli ambayo familia yake ilikuwa ikiishi. Aliporudi Eire, aligundua takataka zaidi zikioshwa kwenye fukwe za eneo hilo na akapata shauku ya kulinda viumbe hai vya baharini na kuwaelimisha wengine kuhusu uchafuzi wa plastiki. Amekuwa na mijadala kadhaa kwa vyombo vya habari kwa kazi yake ya uhifadhi wa mazingira tangu wakati huo na amepewa jina la Greta Thunberg wa Eire.

 Elimu 
Donnelly ni mwanafunzi wa shule ya sekondari huko Booterstown inayopatikana Co Dublin. Hapo awali amesoma katika shule mbili za msingi moja huko Brussels na shule ya Kifaransa huko Dublin.

Donnelly ana ugonjwa wa dyslexia.

 Uharakati 
Donnelly hushiriki mara kwa mara katika migomo ya hali ya hewa nje ya shule yake au kwenye eneo la Dáil na hupanga usafi wa fukwe huko Dún Laoghaire na Sandycove, kando ya pwani yake ya Kusini mwa Dublin. Alianzisha kikundi cha hisani na hatua za kimazingira kinachoitwa Flossie na wasafisha fukwe akiwa na umri wa miaka kumi na moja ili kuongeza uelewa kuhusu uchafuzi wa plastiki na athari zake kwa bahari na viumbe vya baharini. Alikusanya pesa yenye thamani ya €4,000 kwa ajili ya vyombo viwili vya baharini nchini Eire. Vifaa hivyo vinaweza kuondoa hadi mifuko ya plastiki 83,000 au chupa za plastiki 20,000 kutoka baharini kwa mwaka mmoja. Siku ya Bahari Duniani mnamo mwezi Juni 2018, aliongoza tukio pekee linaloitwa Msafara kwa ajili ya Bahari nchini Ireland kwa ajili ya tukio la Bahari huko Dún Laoghaire. Alizungumza katika tukio la TEDx Dún Laoghaire mnamo mwezi Oktoba 2018. Mnamo mwezi Oktoba 2019, RTÉjr alitangaza kwamba wangefuata safari ya Donnelly hadi Mto Citarum nchini Indonesia, mojawapo ya mito chafu zaidi ya 'plastiki' duniani, katika mfululizo wa makala yenye sehemu mbili yenye kichwa cha habari kinachoitwa Hadithi Yangu: Msafisha fukwe. Huu ulikuwa mmoja wa mazungumzo yake mengi ya umma na shule na vijana nchini Ireland kuhusu suluhisho la uchafuzi wa plastiki.

 Marejeo 

Jamii:Wiki4HumanRights 2025
Jamii:Watu walio hai
Jamii:Waliozaliwa 2007
Jamii:Wanaharakati wanawake
Jamii:Wanaharakati wa Ireland